Sog‘liqni saqlash vazirligi yana 14 kishiga koronavirusdan zararlanish tashxisi qo‘yilgani to‘g‘risida xabar berdi. «2020 yil 24 may soat 23:00 holatiga ko‘ra, O‘zbekistonda koronavirus infeksiyasi qayd etilganlar soni 3164 nafarni tashkil etmoqda», deyiladi vazirlik xabarida. Yangi kasallanish holatlarining 8 nafari Samarqand viloyatida, 2 nafari Toshkent viloyatida, 4 nafari esa karantin markazida (Qozon – Toshkent yo‘nalishidagi charter reys bilan kelgan va karantinga olingan) aniqlandi. Bugun jami 33 kishi sog‘aydi va jami tuzalganlar soni 2565 nafarni tashkil etmoqda. Sog‘ayganlarning 13 nafari Toshkent shahridan, 12 nafari Samarqand viloyatidan hamda yana 8 nafari Navoiy viloyatidan. Hozirda respublikaning 7 hududidagi shifoxonalarda 586 nafar bemor davolanmoqda.